b"\n_START_ARTICLE_\nAnne-Pia Nyg\xc3\xa5rd\n_START_SECTION_\nBiografia\n_START_PARAGRAPH_\nNyg\xc3\xa5rd va n\xc3\xa9ixer i cr\xc3\xa9ixer a Sandane, el mateix lloc que la seva mare, mentre que el pare era d'Ask\xc3\xb8y. _NEWLINE_Llicenciada en Lleng\xc3\xbces escandinaves i Angl\xc3\xa8s, va debutar en el m\xc3\xb3n literari la primavera de 2009 amb una gran obra, Det som ingen ser, escrita en nynorsk. El setembre de 2012 va apar\xc3\xa8ixer-ne la versi\xc3\xb3 anglesa, editada per Loaghtan books._NEWLINE_Nyg\xc3\xa5rd va n\xc3\xa9ixer amb un problema a la columna vertebral que va empitjorar mentre creixia. Durant la infantesa es va passar molt de temps en hospitals, on va ser operada diverses vegades. Va partir accidents i errors m\xc3\xa8dics. Amb deu anys va perdre la mobilitat de les cames i, en conseq\xc3\xbc\xc3\xa8ncia, necessita una cadira de rodes per despla\xc3\xa7ar-se. L'obra explica les experi\xc3\xa8ncies de la seva discapacitat, els problemes i confusions de la inf\xc3\xa0ncia, tamb\xc3\xa9 les trobades amb els metges i com es porta amb la fam\xc3\xadlia. L'obra mostra una visi\xc3\xb3 did\xc3\xa0ctica de la situaci\xc3\xb3 i com els professionals de la salut treballen amb nens discapacitats._NEWLINE_L'autobiografia est\xc3\xa0 escrita en tercera persona, cosa que dona molta m\xc3\xa9s objectivitat al text, amb un contingut en qu\xc3\xa8 hi ha sofriment, pensament i acci\xc3\xb3."